LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2014 M. BALANDŽIO 24 D. NUTARIMO NR. 03-64 „DĖL DRAUDIMO ĮMONĖS ARBA PERDRAUDIMO ĮMONĖS AKCIJŲ ĮSIGYJANČIO ASMENS IR SIŪLOMO ĮSIGIJIMO VERTINIMUI ATLIKTI TEIKIAMŲ DOKUMENTŲ SĄRAŠO IR INFORMACIJOS APIE ASMENŲ, TIESIOGIAI ARBA NETIESIOGIAI VALDANČIŲ DRAUDIMO ĮMONĖS ARBA PERDRAUDIMO ĮMONĖS AKCIJAS, PASIKEITIMĄ TEIKIMO TVARKOS APRAŠO PATVIRTINIMO“ PAKEITIMO

2014 m. spalio 30 d. Nr. 03-253

Vilnius

Lietuvos banko valdyba n u t a r i a:

1.	Pakeisti Draudimo įmonės arba perdraudimo įmonės akcijų įsigyjančio asmens ir siūlomo įsigijimo vertinimui atlikti teikiamų dokumentų sąrašo ir informacijos apie asmenų, tiesiogiai arba netiesiogiai valdančių draudimo įmonės arba perdraudimo įmonės akcijas, pasikeitimą teikimo tvarkos aprašą, patvirtintą Lietuvos banko valdybos 2014 m. balandžio 24 d. nutarimu Nr. 03-64 „Dėl Draudimo įmonės arba perdraudimo įmonės akcijų įsigyjančio asmens ir siūlomo įsigijimo vertinimui atlikti teikiamų dokumentų sąrašo ir informacijos apie asmenų, tiesiogiai arba netiesiogiai valdančių draudimo įmonės arba perdraudimo įmonės akcijas, pasikeitimą teikimo tvarkos aprašo patvirtinimo“:

1.1. Pakeisti 1 priedo 38 punktą ir jį išdėstyti taip:

„38. Ar turite finansinių įsipareigojimų (prievolių) draudimo arba perdraudimo įmonei, nurodytai šios anketos 14 punkte:

Taip □ Ne □

Finansinių įsipareigojimų (prievolių) aprašymas	Suma, Eur“

1.2. Pakeisti 1 priedo 39 punktą ir jį išdėstyti taip:

„39. Jūsų turimo turto aprašymas:

Turimo turto aprašymas	Suma, Eur“

1.3. Pakeisti 1 priedo 40 punktą ir jį išdėstyti taip:

„40. Jūsų turimų įsipareigojimų (prievolių) aprašymas (šios anketos 38 punkte nurodyti įsipareigojimai pakartotinai nenurodomi):

Finansinių įsipareigojimų (prievolių) aprašymas	Suma, Eur“

1.4. Pakeisti 2 priedo 28 punktą ir jį išdėstyti taip:

„28. Ar turite finansinių įsipareigojimų (prievolių) draudimo arba perdraudimo įmonei, nurodytai šios anketos 11 punkte:

Taip □ Ne □

Finansinių įsipareigojimų (prievolių) aprašymas	Suma, Eur“

1.5. Pakeisti 3 priedo lentelės antraštinę eilutę ir ją išdėstyti taip:

„Eil. Nr.	Asmens, tiesiogiai valdančio akcijas, vardas ir pavardė arba pavadinimas	Akcijų klasė	Akcijų skaičius, vnt.	Akcijų nominalioji vertė, Eur	Įstatinio kapitalo dalis, proc.	Balsų kiekis, vnt.	Balsų kiekis, proc.“

1.6. Pakeisti 4 priedo lentelės antraštinę eilutę ir ją išdėstyti taip:

„Eil. Nr.	Asmens, netiesiogiai valdančio akcijas, vardas ir pavardė arba pavadinimas	Akcijų klasė	Akcijų skaičius, vnt.	Akcijų nominalioji vertė, Eur	Įstatinio kapitalo dalis, proc.	Balsų kiekis, vnt.	Balsų kiekis, proc.“

2.	Nustatyti, kad šis nutarimas įsigalioja 2015 m. sausio 1 d.

Valdybos pirmininkas	Vitas Vasiliauskas